 ร้านลูกชิ้นปลา "ลิ้มเล่าซา" เปลี่ยนมาเป็น "เล่าซา"
แต่ยังเป็นลูกชิ้นสูตรเดียวกับร้านเก่า ถนนทรงวาด 

 ลูกชิ้นปลาทำเอง สูตรต้นตำรับลูกชิ้นปลาเต้นได้ 
ลูกชิ้นทำจากปลาดาบ ใช้เนื้อปลาล้วน ไม่ผสมแป้ง ทำให้ได้รสสัมผัสเหนียวเด้ง เป็นเอกลักษณ์ครับ
 ฮื่อก้วยที่เอาลูกชิ้นปลาแท่งยาวไปนึ่งแล้วทอดต่อ
แค่ให้ได้ผิวตึงเพิ่มรสสัมผัสหนึบๆด้านนอก ก็อร่อย
 ที่เด็ดสุดคือ เกี๊ยวปลา ที่ใช้เนื้อปลาหางเหลืองบด
นวดจนเหนียว ทำให้เป็นแผ่นบางห่อไส้หมูสับนุ่มๆ

 เลือกสั่งได้ทั้ง วุ้นเส้น เส้นเล็ก เส้นหมี่ เส้นใหญ่ 
เกี้ยมอี๋ บะหมี่ แห้ง น้ำ เกาเหลา เย็นตาโฟ ต้มยำ 

 ผมชอบบะหมี่แห้ง ร้านนี้เค้าใช้บะหมี่ไข่เส้นแบน 
ลวกมาสุกกำลังดีแบบเหนียวนุ่ม คลุกซอสเปรี้ยว 
กับน้ำมันกระเทียมเจียวเพิ่มรสชาติ เข้ากันดีมากๆ 
เมนูง่ายๆแต่อร่อยมาก เดี๋ยวนี้หารสนี้กินยากครับ

 ปกติผมจะสั่งบะหมี่แห้งกับเกาเหลาลูกชิ้นอีกชาม 
เกาเหลาน้ำใสใส่ผักกาดหอมกับสาหร่ายทะเลแห้ง
เย็นตาโฟ รสเข้มข้นแบบหวานๆ ใส่ผักบุ้งไทยลวก 
ถ้าใครชอบรสจัดๆก็สั่งต้มยำหรือเย็นตาโฟต้มยำ 

 ราคาเบาๆ ไม่แพง ชามละ 40บาท พิเศษ 50บาท 
วุ้นเส้นจะราคาแพงกว่าเพื่อน ชามละ 60บาทครับ
มีลูกชิ้นปลา ฮื่อก้วย เกี๊ยวปลา ขายแยกด้วย 


 สรุปว่าอร่อยครับ ลูกชิ้นปลาเนื้อเด้ง เต้นได้สมชื่อ 
หน้าตาดูธรรมดา แต่ใช้ของคุณภาพดี ราคาไม่แพง
ร้านเงียบๆ คนไม่เยอะ คนที่ร้านไม่ค่อยจะยิ้มแย้ม 
บริการแบบมากินๆแล้วจบๆกันไป ขอติหน่อยตรงที่
ไม่มีทิชชู่บริการ ใครกินเลอะเทอะก็ดูแลตัวเองครับ




 

